Visita de cortesia de l'Spar Girona a Càceres (58-83) | Borja Sánchez | Càceres / Girona | Lliga femenina | L'Esportiu de Catalunya\nUna visita de cortesia Una visita de cortesia Una visita de cortesia Una visita de cortesia + Una visita de cortesia E-mail\nCàceres / Girona - 1 març 2021 2.00 h\nUna visita de cortesia\nBàsquet. L’Spar Girona enllesteix, fàcil i ràpid, el penúltim desplaçament de la lliga regular en l’últim partit abans de la copa, des de dijous a València\nAdaora Elonu supera Alexis Jones ARMANDO MÉNDEZ / HOY.\nUna visita de cortesia Una visita de cortesia Una visita de cortesia Una visita de cortesia Una visita de cortesia E-mail\nAl-Qázeres 58 Spar Girona 83\nALTER ENERSUN AL-QÁZERES:Llorente, Odwyer (6), Christinaki (13), Hart (10), Lahuerta (5) –cinc inicial–; Hisado, Jones, Zaplatova (14), Pachurina (8) i Moreno (2). 13/35 de 2, 8/24 triples (4 Zaplatova i 1 Odwyer, Christinaki, Lahuerta i Pachurina), 8/12 tirs lliures, 28 rebots (9 Hart), 10 assistències (4 Jones) i 43 de valoració (14 Hart).SPAR GIRONA:Palau (3), Vasic (21), Eldebrink (14), Araújo (6), Reisingerová (10) –cinc inicial–; Elonu (12), del Moral, Labuckiene (8), Soler (2) i Ferrari (7). 24/38 de 2, 8/21 triples (3 Vasic i Eldebrink i 1 Palau i Ferrari), 11/14 tirs lliures, 32 rebots (8 Araújo), 20 assistències (4 Ferrari) i 103 de valoració (28 Vasic).PARCIALS:13-21, 15-20 (28-41), 14-21 (42-62) i 16-21 (58-83).\nBorja Sánchez - Càceres / Girona\nNi una hora i mitja. És la visita de l’Spar Girona a l’Al-Qázeres, virtualment descendit en el penúltim desplaçament gironí en la lliga regular. I, el que queda, és a Zamora contra un conjunt que ja ha baixat.\nTot té un context i el que aquest cop sí que era un entrenament a porta tancada –i no com en el 85-37 a Fontajau– és a València, on l’Uni perdia dimecres i juga aquest dijous el primer partit dels quarts de la copa contra l’Estudiantes, i molt probablement amb Chelsea Gray, lesionada al turmell el 16 de febrer contra el Gran Canària i amb un temps estimat de baixa de dues setmanes.L’altra situació a explicar sobre ahir, el retorn d’Alfred Julbe a la ciutat on va dur l’equip de l’ACB a la semifinal de copa fa 20 anys. “Estic content pel partit i especialment en el meu cas perquè Càceres és un dels llocs on he desenvolupat la meva feina d’entrenador i quan vas a un lloc per on has passat prefereixes donar bona imatge, tot i que ara sense gent als pavellons és més complicat”, diu l’entrenador.\nPoca cosa es pot extreure d’un partit que, com a mínim, l’equip gironí es va encarregar de resoldre des de l’inici i gràcies a una de les jugadores que a Càceres explicaran que va jugar contra l’equip de la ciutat: 7-19 amb el segon triple de Vasic, el seu desè punt (15 de valoració) en 7:09. Ella i Reisingerová (4-10) anotaven d’un contra un sense ajudes de les locals i només els triples de les verdes –no jugaven a res més– aturaven la progressió (Lahuerta 20-25), amb Elonu en totes les accions: 13-23 d’ofensiu a l’aire, 17-25 assistint Soler al tall i 20-27 assistida per Eldebrink. El triple de Ferrari (23-34) i Araújo per Elonu (23-31 i 25-36) van tornar a estirar la diferència i un teva-meva de Vasic (14 punts en el descans) i Reisingerová (8) va deixar el 28-41 en la mitja part (14-50 en valoració).\nPalau de 6,75 m 3 minuts després que la pivot txeca obrís el tercer quart (28-43), en una pilota que li va treure Reisingerová (30-46), va obrir un concurs de triples a què es van apuntar Eldebrink (30-49), Pachurina (33-49) i fins i tot Vasic, trepitjant (33-51). Guanyava la sueca, amb el 35-54 i el 35-57 després de cistella local, sola i aprofitant un pèssim balanç defensiu.\nElonu assistida per Palau en el tercer quart (39-62) i a l’inici del darrer (44-64 i 44-66) va reprendre el fil per mantenir-lo encara amb Palau d’assistent (44-68) abans que Julbe fes entrar Clàudia del Moral a 4:45 i Vasic i Reisingerová (54-78) els dos darrers minuts per acabar d’arrodonir les rotacions abans que Eldebrink arrodonís la seva estadística (54-81).\nHem jugat amb energia i continuïtat en els esforços. Una bona preparació, sense excuses i no anant a allò fàcil\n1 Perf. Avenida 54 27 27 0 2203 1568\n2 València 53 27 26 1 2016 1521\n3 Spar Girona 51 27 24 3 2047 1649\n4 Gernika 44 27 17 10 1815 1669\n5 Estudiantes 44 27 17 10 1871 1707\n6 La Laguna 40 27 13 14 1810 1933\n7 IDK Guipúscoa 39 27 12 15 1805 1815\n8 Araski 39 27 12 15 1698 1759\n9 Cadí La Seu 39 27 12 15 1708 1778\n10 Ensino 39 27 12 15 1830 1943\n11 Gran Canària 37 27 10 17 1950 2074\n12 Casademont 36 27 9 18 1867 2015\n13 Promete 36 27 9 18 1738 1901\n14 Bembibre 34 27 7 20 1726 1951\n15 Al-Qázeres 33 27 6 21 1622 1971\n16 Zamarat 30 27 3 24 1648 2100\nDarrera actualització: 25-03-2021 20:45:06\nL'Esportiu. Girona 01-03-2021, Pàgina 7


Público obre l’accionariat als lectors - comunicació21\nPúblico obre l’accionariat als lectors\nRedacció|2012-01-24T12:58:08+01:0024 gener 2012|Comunicació21\nEl temps s’acaba i el futur de Público, en concurs de creditors, continua en entredit. Aquest dilluns, l’Ateneo de Madrid va acollir un acte on artistes, polítics, periodistes i lectors anònims van mostrar el seu recolzament al diari. Durant el mateix, el director del rotatiu, Jesús Maraña, va comunicar l’obertura de l’accionarat del diari als lectors. La fórmula per fer-ho possible serà publicada properament, un cop hagi estat acceptada per l’administració concursal.\nEl diari necessita entre 6 i 9 milions d’euros per mantenir-se en les actuals condicions, segons va admetre Jaume Roures a la plantilla a principis de mes.\nDurant l’acte de suport d’aquest dimarts, es va llegir el Manifest a favor del diari Público i la seva continuïtat, un text que ja han signat més de 20.000 persones.


Jo vaig a la muntanya.............: TRIATLO GARMIN DE BARCELONA, EL MILLOR DE LA MEVA CURTA HISTORIA !!!\nTRIATLO GARMIN DE BARCELONA, EL MILLOR DE LA MEVA CURTA HISTORIA !!!\nPo zi, com diria aquell (o aquella, ves a saber que era). Avui ha estat un dels millors dies des de que practico triatlons. Amb una motivació especial degut al número tant elevat de participants i les figures que participaven (tot i que jo encara no havia arribat a Barna i ells ja havien acabat), i a les bones sensacions que percebia durants els primers escalfaments.\nHa sigut el triatló de les cues, per deixar bossa al guardarropia, per deixar el material al box, per recollir-ho més tard, semblava una mica Port Aventura.\nSortida puntual a les 12:30, una hora una mica inusual. Com de costum jo cap al final del meu grup i a la part exterior de les boies, per evitar les garrotades i que no em passes com a Salou. Amb una mar molt picada a la costa amb ones de més d'un metre, però que després es calmava una mica a l'interior, vaig començar a nadar bastant bé, amb poca companyia i molt tranquil. Passada la primera boia, ja havia començat a caçar algun valent, però aquesta vegada no em vaig tallar i vaig ser jo qui me'ls treia de davant a cops de mà. Segona boia i tornada a la costa altra vegada amb les onades de surf tocant el que no sona.\nSortida de l'aigua força sencer amb el temps 1037 de la general i cap a la bici. Ens esperaven 22 qms i poc més, normalment son 20 però l'ocasió s'ho valia. Arrencada forta sense les clavades de cames d'altres vegades i començo a recuperar llocs, no només del meu grup sinó també del grup anterior. Primera volta i em trobava molt bé, les cames responien i començava a veure que era el meu dia, el meu triatló. Arribo a box després de la segona volta amb el 271 temps general del sector.\nÚltim tram, va que això s'acaba. Les cames continuen a tope, i tant, per primera vegada acabo una prova adelantant a corredors a "diestro i siniestro". No se si em van arribar a adelantar una desena de corredors en la cursa a peu. Per fer jo a peu el temps 499, que no corro ni davant de la Guàrdia Civil, debia estar força bé.\nLa entrada a la recta de meta va ser especial, just davant meu es va desplomar un corredor anglés que ja no podia amb la seva ànima i vaig decidir parar a ajudar-lo per tal de que també arribés a meta, 100 metres d'ànims i ho vam aconseguir. La cara d'aquell xaval era un poema, encara ara em dona gràcies per acompanyar-lo. Una anècdota més d'aquest gran dia.\nEspero trobar fotos de la prova (com sempre "prestades") i les penjaré. Fins l'any vinent, triatló.


Notícies | Penedès Nord\nEls municipis de Gelida, Subirats, Torrelavit, Mediona, Sant Quintí de Mediona, Sant Llorenç d’Hortons, El Pla del Penedès i Sant Pere de Riudebitlles, encapçalats per l’Ajuntament de Sant Sadurní per mitjà de la regidoria de Promoció Econòmica i Ocupació, van signar dijous el conveni de col·laboració interadministrativa per a la prestació de serveis a persones emprenedores i empreses.\nPer a llegir-ne més\nArts i estrelles. Astronomia amb els nostres sentits. Gelida\nMercat del prèssec de l’Ordal juliol. Subirats\n1a Trobada de Motos Clàssiques Motor Club País del Cava Sant Llorenç d’Hortons\nEl pròxim diumenge, 11 de juliol tindrà lloc la 1a Trobada de Motos Clàssiques Motor Club País del Cava a Sant Llorenç d’Hortons. Les inscripcions tenen un preu de 10 euros que inclou esmorçar, cop ade cava i un detall. Les inscripcions poden realitzar-se a info@motorclupaisdelcava.com o el mateix diumenge de les 8.30 a les 9.30 hores. L’aforament màxim serà de 100 motos.\nFer-se autònom o constitutir una societat? Com decidir-se?\nPresetació de les dades de Conjuntura Econòmica del Penedès Nord\nLLoc: CIC Fassina de Sant Sadurní d’Anoia\nPresentació del Pla Estratègic Penedès Nord\nArticle a l’Eix Diari\nOh , Penedès Nord!


El finançament de les obres del pàrquing de l’hospital ix avant malgrat l’abstenció de XU i PP – ConeixerCanals\nActualitat · Economia · La Costera · Noticies Comarcals · Politica · Salut · Salut · Sociedad · Xativa\nBy ConeixerCanals on 28 de junio de 2021\nEl plenari aprova la declaració d’utilitat pública per a expropiar el pou del Carraixet\nXàtiva, 27 de juny de 2021.- Amb els vots a favor de PSPV-PSOE i C’s i les abstencions de XU i PP, el plenari ordinari celebrat ahir a l’Ajuntament de Xàtiva va aprovar la modificació de crèdits que servirà per a finançar la construcció del nou pàrquing de l’hospital Lluís Alcanyís, valorada en 162.000 euros, així com l’expropiació del pou del Carraixet per 280.000 euros i l’ampliació del pressupost de les obres als dipòsits d’aigua de Sant Josep, amb 95.000 euros addicionals. Aquesta aportació econòmica s’ha dut a terme mitjançant el procediment de modificació de pressupost per suplement de crèdits i crèdits extraordinaris finançats amb baixes per anulació. És a dir, per a nodrir els pressupostos d’aquestes actuacions, s’ha hagut de prescindir d’altres previstes al Pla Director d’Inversions, com ara la reurbanització de la carretera del Genovés o la reconstrucció parcial de l’antiga estació de trens, obres que, de resultes, hauran d’ajornar-se necessàriament.


CONSTITUCIÓ, DENOMINACIÓ, PERSONALITAT, REGIM JURÍDIC, DOMICILI, ÀMBIT TERRITORIAL I DURACIÓ DE LA CONFEDERACIÓ.\nArticle 1r.- Constitució i denominació.\n1.- Amb la denominació de CONFEDERACIÓ D'ORGANITZACIONS EMPRESARIALS DE LLEIDA (COELL), es constitueix, a títol totalment lliure i voluntari, autònom i independent, una entitat associativa com a òrgan de coordinació, representació, gestió, foment i defensa deis interessos generals i comuns de les organitzacions empresarials i professionals existents en les comarques de Lleida i destinada a procurar facilitar i proporcionar als seus membres els medis necessaris per la plena realització i consecució de les finalitats associatives proposades.\n2.- La Confederació, es constitueix com entitat independent de caràcter privat, proclama el caràcter empresarial i professional de les seves finalitats i activitats, totalment apolítica, al marge de l'Administració Pública, els partits polítics i de qualsevol altra entitat, pública o privada, classe aliena al seu propi àmbit funcional i a les seves finalitats específiques.\nArticle 2n.-Personalitat i règim jurídic.\nl.- Des del moment de la seva vàlida constitució, la Confederació gaudirà de personalitat jurídica pròpia i de plena capacitat d'obrar en conforme a dret, pel compliment de les seves finalitats associatives, l'exercici de les seves funcions estatutàries i la disposició dels seus béns i drets, i tindrà, així mateix, plena autonomia econòmica, financera i administrativa, sense altres limitacions que les previstes en la Llei.\n2.- La Confederació es regira, en la seva organització i funcionament, pels presents Estatuts, el Reglament de Regim Intern, si hi fos, altres normes de desenvolupament estatutari i els acords vàlidament adoptats pels seus òrgans de govern.\nArticle 3r.- Domicili.\n1.- S'estableix el domicili de la Confederació a la Rambla de Ferran, 32 de la ciutat de Lleida, sense perjudici de poder canviar-lo i establir-lo d'ara en endavant en algun altre lloc, a la seva elecció i conveniència, mitjançant acord vàlid i sense que el mateix impliqui modificació dels presents Estatuts.\n2.- Podrà, de la mateixa manera la Confederació, establir delegacions, representacions, dependències, serveis, locals socials i instal·lacions de tot tipus que estimi convenients i apropiades pel millor compliment de les seves finalitats i funcions, en la pròpia ciutat de Lleida i en qualsevol altra localitat de les comarques lleidatanes.\nArticle 4t.- Àmbit Territorial.\nL’àmbit territorial d'actuació de la Confederació, s'extendrà a les comarques lleidatanes.\nArticle 5è.- Duració.\nLa Confederació es constitueix per temps indefinit i amb entitat temporal subsistent en quan no es donin els supòsits que la Llei o els presents Estatuts preveuen en ordre de la seva dissolució i extinció .\nFINALITATS, FACULTATS I FUNCIONS DE LA CONFEDERACIÓ\nArticle 6è.- Finalitats.\n1 .- Constitueixen les finalitats bàsiques de la Confederació:\na).- La representació, gestió, promoció i defensa dels legítims interessos col·lectius, empresarials i professionals, de les seves organitzacions associades, davant tota classe d'organismes i entitats públiques i privades, estatals, autonòmiques, locals, estrangeres i internacionals, i, en general, davant terceres persones de qualsevol classe.\nb).- La promoció, orientació i desenvolupament de tota classe d'iniciatives, accions i activitats que pugui redundar en benefici de les organitzacions membres o dels serveis que aquestes mateixes ofereixen.\nc).- La coordinació i el suport, canalitzant-los i unint-los, amb tots els esforços, amb iniciatives i actuacions de les seves organitzacions associades.\nd).- La informació, l'assistència i l’assessorament degut als seus associats en tots els assumptes que puguin tenir relació amb la seva condició d 'organitzacions empresarials i professionals.\ne).- La promoció o l'estímul de la unitat i la cohesió dels seus associats en el desenvolupament d'uns criteris i anhels comuns, en ordre a la iniciativa i la responsabilitat compartida respecte als propòsits que presideixen la voluntat associativa.\nf).- L’actuació davant l’Administració Pública i d’altres ens, en tota classe de situacions i fets que puguin afectar d’alguna manera als sectors empresarials i professionals dels seus membres.\ng).- La plena participació, juntament amb els poders públics i amb altres institucions i entitats públiques i privades interessades, en l'elaboració de la normativa legal que suposi qualsevol classe d'incidència directa o indirecta, sobre el món empresarial o sobre els diversos sectors professionals, amb total respecte a les competències i iniciatives pròpies dels seus membres.\nh).- L'establiment de contactes, col·laboracions o vincles que s'estimin convenients amb altres organitzacions associatives, empresarials i professionals, d'interessos comuns, anàlegs o similars, espanyoles, estrangeres o internacionals en ordre a la millar consecució dels objectius de la Confederació i de la promoció i defensa dels legítims interessos col·lectius dels seus membres.\ni).- La promoció i salvaguarda del prestigi de la imatge de les activitats empresarials i professionals dels seus associats.\nj).- El foment de les bones relacions entre les organitzacions empresarials associades i l'evitació i l'arbitratge diriment , en el seu cas dels conflictes eventuals o diferències que puguin sorgir d'entre elles i a mútua sol·licitud de les mateixes .\nk).- La formació d'empresaris i treballadors mitjançant sistemes educatius, públics o privats, que signifiquin una millora continuada dels coneixements professionals inherents a l'augment de la competitivitat de les empreses.\nl).- Qualsevol altra finalitat lícita que pugui considerar-se d’interès comú per les organitzacions membres, dins de l'esperit que inspira la constitució de la Confederació.\n2.- La Confederació no persegueix finalitats especulatives, lucratives ni polítiques, sinó només l’interès social i d'utilitat comú i pública. Els ingressos de tota classe que pot disposar, es destinaran al compliment de les finalitats exposades, a la conservació i manteniment dels béns que posseeixin i a l'establiment i prestació de serveis comuns. Els eventuals sobrants de la seva gestió econòmica, es destinaran a consolidar el seu patrimoni social i a contribuir amb els seus fruits, a l'increment de les disponibilitats pecuniàries previstes per al millar compliment de les finalitats de la Confederació.\nArticle 7è.- Facultats i funcions.\n1 .- Pel compliment i la consecució de les finalitats que persegueix, la confederació disposa de les facultats inherents a la seva personalitat jurídica pròpia, i assumeix les funcions corresponents a la seva capacitat plena d'obrar.\n2.- En conseqüència, la Confederació està legitimada per exercir les següents facultats i funcions:\na).- Representar, coordinar, gestionar, promoure i defensar les finalitats i interessos de la Confederació i de les seves organitzacions associades davant l'Administració Pública, Central, Autonómica, Local, Institucional i de Justícia; davant qualsevol Organisme, Corporació, Institució, Fundació, Organització, Estament i Entitat, públiques i privades; i, en general, davant tota classe de persones naturals i jurídiques, de qualsevol nacionalitat, naturalesa i condició.\nb).- Promoure, coordinar, realitzar i executar tota classe de serveis, treballs, estudis, enquestes, anàlisis i demés accions de tot tipus que siguin d’interès comú o de caràcter general, auxiliar o complementari de les activitats pròpies de les organitzacions associades a la Confederació .\nc).- Crear, oferir i desenvolupar serveis d 'interès comú per les organitzacions empresarials i professionals adherides i oferint-los l’assistència i l 'assessorament deguts a la seva condició d'associades en tots els assumptes que siguin finalitats i competències de la Confederació .\nd).- Establir contactes d'amistosa relació i vinculació amb altres Associacions, nacionals i estrangeres o internacionals, d’anàloga i semblant naturalesa i de finalitats concordants.\ne).- Exercir, a petició de les organitzacions associades, la funció arbitral diriment de les seves eventuals diferencies i conflictes d'interessos.\nf).- Exercir tot tipus d'accions i interposar tota classe de recursos davant els jutjats i tribunals de qualsevol jurisdicció , en totes les seves instàncies.\ng).- Adquirir, posseir, gravar, alienar i disposar, de qualsevol forma legítima i admesa en dret, de tota classe de béns immobles i de drets, així com realitzar tot tipus d'actes de disposició i de domini sobre els mateixos, contreure obligacions amb càrrec al seu patrimoni, i igualment concórrer i participar en concursos i subhastes de tot gènere i en concessions administratives i de serveis previstes i autoritzades per la Llei.\nh).- Qualsevol altra funció no prevista en els apartats anteriors que suposi, reforci o complimenti la defensa i la promoció dels interessos col·lectius de les organitzacions associades i de les finalitats de la Confederació .\nMEMBRES ASSOCIATS DE LA CONFEDERACIÓ, ADQUISICIÓ I PÈRDUA DE LA SEVA QUALITAT, DRETS I OBLIGACIONS\nArticle 8è.- Adquisició de la qualitat de membre associat.\n1 .- Podran formar part de la Confederació, com a membres associats, a mes a mes de les que no ho siguin a títol de fundadors per haver subscrit l'acta constituent, totes les organitzacions empresarials i professionals constituïdes i que gaudeixin de personalitat jurídica, amb entitat de Fundacions, Federacions, Associacions, Agrupacions, Unions, Gremis o de qualsevol altres formes associatives d'empreses, físiques o jurídiques, representatives de tot tipus sectorial d'activitat econòmica, empresarial i professional, l’àmbit de les quals sigui el de la província de Lleida, sempre que per acte voluntari i explícit així ho sol·licitin, siguin admesos pel Comitè Executiu de la Confederació, i acompleixin en el successiu els deures i obligacions que aquesta condició exigeix. A nivell individual, podran formar part aquelles empreses, l'activitat de les quals no existeixi associació de cap tipus.\n2.- La presentació de la sol·licitud d'admissió com a membre associat, es farà per escrit, acompanyat de la documentació que reglamentàriament es determini, i implicarà el previ coneixement, acceptació i acatament dels presents Estatuts, del Reglament de Regim Intern, si hi fos, i de les demés disposicions d'ordre intern vigents i acords vàlidament adoptats fins a les hores pels òrgans de govern de la Confederació .\n3.- La presencia de les organitzacions associades als òrgans de govern de la Confederació i la seva participació en les activitats de la mateixa, es farà mitjançant persones físiques representants d'aquelles, directius de les mateixes expressament designats a l'efecte.\n4.- Pertànyer a la Confederació com a membre associat no comportarà limitació alguna a la personalitat jurídica pròpia, a la total i plena capacitat d'obrar ni la sobirania i autonomia que correspongui a les respectives organitzacions empresarials i professionals, com conseqüència de la seva pròpia entitat i conforme als seus propis Estatuts.\nArticle 9è.- Pèrdua de la qualitat de membre associat.\n1.- Es deixarà de pertànyer a la Confederació per alguna de les causes següents :\na).- Per voluntat pròpia, mitjançant notificació escrita i fefaent de l 'acord vàlidament adoptat a l’efecte per l’organització membre corresponent.\nb).- Per dissolució legal en virtut de sentència ferma, o voluntària d'acord amb els seus propis estatuts, de les organitzacions membres, prèvia notificació a l'efecte i amb rigorosa previsió i compliment en les seves liquidacions corresponents de les obligacions econòmiques per la Confederació.\ne).- Per acord vàlidament adoptat pel Comitè Executiu de la Confederació, cas d'incompliment greu dels presents Estatuts, del Reglament de Règim Intern, si hi fos, de les disposicions, normatives d'ordre intern vigent i dels acords vàlidament adoptats pels seus òrgans de govern i, en particular, per deixar de satisfer el pagament de les quotes i derrames, ordinàries i extraordinàries, establertes per l'Assemblea General per la previsió dels pressupostos de la Confederació.\n2.- La pèrdua de la condició de membre per qualsevol de les causes exposades, implicarà la de tots els drets adquirits i expectants, sense excepció alguna, i sense que l'organització cessant pugui exigir la devolució, total ni parcial de les quotes i derrames satisfetes, ni la compensació dels drets patrimonials concurrents que es liquidin en cas de dissolució i liquidació de la pròpia Confederació.\nArticle 10è.- Drets dels membres associats.\nEls membres associats a la Confederació, gaudiran dels següents drets:\na).- Assistir, amb veu i vot, a les sessions de l'Assemblea General, ordinàries com extraordinàries, mitjançant els seus legítims representants designats i acreditats a l'efecte.\nb).- Proposar i ésser proposats com a candidats, així com elegir i ésser elegit per càrrecs de representació de la Confederació i del Comitè Executiu, i exercir aquesta representació i desenvolupar aquests càrrecs, durant el comandament estatutari o durant el temps conferit si és tractés d'una comissió especial.\ne).- Estar regularment informats de les activitats i actuacions que configuren la vida de la Confederació de la seva situació econòmica, patrimonial i financera, així com de tots els assumptes que siguin competència d'ella o afectin directa o indirectament als seus membres associats.\nd).- Participar en els actes i activitats que organitzi la Confederació i, en la forma que es determini, en aquells en els que aquesta col·labori o participi.\ne).- Sol·licitar i obtenir de la Confederació el degut assessorament i assistència en totes aquelles qüestions que tinguin relació o es derivin de la seva condició de membres associats a la mateixa.\ng).- Accedir i utilitzar, en la mesura que reglamentàriament es determini, els serveis que la Confederació posi a disposició dels seus membres associats, tant els que ofereixi directament o mitjançant d'entitats per ella promogudes, com les que ofereixi a títol de serveis contractats o concertats.\nh).- Instar a la Confederació a l'exercici de totes les accions i a la interposició de tots els recursos que siguin procedents en defensa dels drets associatius .\ni).- Examinar els llibres d'actes i de comptabilitat de la Confederació i censurar la gestió dels seus òrgans de govern, mitjançant la presentació de la corresponent moció davant l'Assemblea General.\nj) .- Sol·licitar la convocatòria i celebració de sessions extraordinàries de l'Assemblea General de la Confederació.\nk).- Recórrer davant l'Assemblea en forma reglamentaria els acords adoptats pels demés òrgans de govern de la Confederació que els membres associats estimin lesius o perjudicials pels seus propis drets o interessos de socis.\n1).- Participar en la distribució del patrimoni de la Confederació quan fos necessari, prèvia dissolució i liquidació de la mateixa.\nArticle 11è.- Deures dels membres associats.\nSeran obligacions dels membres associats:\na).- Acatar i complir fidelment els presents Estatuts, el Reglament de Regim Intern, si n 'hi hagués, les demés disposicions d'ordre intern de la Confederació i els acords vàlids adoptats pels òrgans de govern de la mateixa.\nb) .- Assistir, quan siguin convocats, a les sessions de l'Assemblea General, ordinàries i extraordinàries, llevat excusa per causa greu legítima.\ne).- Participar en l'elecció dels càrrecs de representació i directius dels òrgans de govern de la Confederació, mitjançant els seus representants.\nd).- Desenvolupar amb zel i diligència els càrrecs pels que van ésser elegits, tant de representació i directius, com de comissió especial, durant el comandament estatutari del període conferit a l'efecte.\ne).- Col·laborar activament en totes les actuacions que realitzi o emprengui la Confederació i en els serveis que desenvolupi, especialment en els que el seu concurs sigui requerit pels seus òrgans de govern.\nf).- Facilitar tota la informació que els sigui requerida que malgrat no els hagi estat sol·licitada, pugui resultar d’interès general o col·lectiu per les finalitats de la Confederació o de rellevància sectorial o territorial per als seus membres associats.\ng).- Actuar en defensa dels interessos generals de la Confederació en tots els casos que tinguin coneixement de fets o situacions que puguin comportar perjudici o risc per la mateixa.\nh).- Mantenir, a cada membre associat puntualment informat, a la Confederació al corrent de les seves pròpies activitats, de les seves variacions estatutàries i del nombre i composició dels seus membres.\ni).- Contribuir al manteniment de la Confederació liquidant puntualment les quotes i derrames ordinàries i extraordinàries, que s'acordin per decisió de l'Assemblea General.\nÒRGANS DE GOVERN, COMPOSICIÓ, FUNCIONAMENT INTERN 1 REGIM ELECTORAL\nArticle 12è.- Òrgans de Govern.\nLa Confederació estarà representada, regida i administrada pels seus òrgans de govern col·legiats, consistents en l'Assemblea General i el Comitè Executiu, i personals, constituïts pel President, els 4 Vice- presidents, el Secretari i el Tresorer.\nArticle 13è.- Composició de l'Assemblea General.\n1.- L'Assemblea General, com a òrgan suprem i sobirà de la voluntat, decisió i govern de la Confederació, estarà composada per la universalitat de les organitzacions empresarials i professionals que siguin membres associats de la mateixa i que gaudeixin dels seus drets corporatius.\n2.- Cadascuna de les organitzacions empresarials membres de la COELL, estarà representada en l 'Assemblea General, amb dret a un vot, com a mínim.\nEn concret, la susdita representació, l’exercirà el President de cada organització, o en qui delegui.\nA més, cada Gremi o Associació amb categoria de Gremi, per cada 25 afiliats, tindrà una representació addicional a l'Assemblea General, no essent necessari, per la primera i darrera fracció, arribar als expressats 25 associats .\nTots els representants resultants, d'acord amb l 'anterior procediment , seran considerats vocals de l'Assemblea General.\n3.- Tots els membres de l'Assemblea General, tindran la consideració de vocals i restaran vinculats pels acords vàlidament adoptats per l'Assemblea General.\n4.- Cap vocal de l'Assemblea General tindrà dret a més d'un vot, encara que ostenti més d 'una representació. Malgrat l'anterior, qualsevol vocal, podrà votar per delegació, degudament estesa, d'un o més vocals, d'acord amb el fixat en l'article 18è. dels presents estatuts.\nArticle 14è.- Modalitats d'Assemblea General.\n1.- L'Assemblea General podrà constituir-se en sessions de caràcter ordinari o extraordinari, en funció de la classe i urgència dels assumptes a tractar i dels acords a adoptar per la competència.\n2.- En cada cas, les sessions de l'Assemblea General seran convocades pel Comitè Executiu i, en el seu nom i representació , pel President de la COELL.\nArticle 15è.- Assemblea General ordinària.\n1.- L'Assemblea General es reunirà amb caràcter ordinari una vegada a l'any, necessàriament , amb motiu de:\na).- Aprovar l'acta corresponent a la sessió anterior.\nb).- Estar informada de la gestió del Comitè Executiu i del President, en tots els ordres i especialment en la portada a terme del compliment de les finalitats de la Confederació i en defensa dels interessos col·lectius dels seus membres associats, dels resultats obtinguts en cada cas i dels actes de representació dels seus òrgans de govern i delegats especials, votant les corresponents mocions d'aprovació o censura.\ne).- Debatre i adoptar els acords que estimin pertinents en quan a les propostes que sotmeti a la seva consideració el Comitè Executiu.\nd).- Examinar i, en el seu cas, aprovar l'estat de comptes, el balanç econòmic i la liquidació del pressupost ordinari, corresponent a l'exercici finalitzat, que li presenti el Comitè Executiu.\ne).- Aprovar els plans i programes d'actuació anyals de la COELL.\nf).- Estudiar i aprovar el corresponent pressupost ordinari d 'ingressos i despeses per l'exercici econòmic esdevenidor.\ng).- Fixar amb caràcter anyal les quotes ordinàries a satisfer pels membres associats pel normal sosteniment de la Confederació.\nh).- Ratificar les altes i baixes de membres associats produïdes durant l'exercici, a proposta del Comitè Executiu.\n2. Seran així mateix, competència de l'Assemblea General ordinària:\na).- Elegir i renovar, en el seu cas, els càrrecs del Comitè Executiu, així com també els del President, els 4 Vicepresidents, el Tresorer, i el Secretari de la COELL.\nb).- El canvi de domicili de la Confederació i l'establiment de delegacions, representacions, dependències, serveis, locals socials i instal·lacions de tot tipus, en regim de propietat, arrendament, usdefruit, cessió onerosa o gratuïta, o qualsevol altres admès en dret.\nc).- L’estudi i aprovació del Reglament de Règim Intern i de les demes disposicions normatives per l'ús i utilització de les instal·lacions i serveis comuns, així com la seva modificació i derogació.\nd).- La creació, provisió, modificació i supressió de Comissions específiques de treball pel millor compliment de les finalitats de la Confederació o dels legítims interessos dels seus membres associats.\ne) - Deliberar i decidir sobre qualsevol altre assumpte que, no essent competència exclusiva de l'Assemblea General extraordinària, hagi estat inclòs en el corresponent ordre del dia.\nArticle 16è.- Assemblea General extraordinària.\n1.- L'Assemblea General es reunirà amb caràcter extraordinari tantes vegades com ho determini el Comitè Executiu o el President, per estimar-ho convenient per als interessos de la Confederació o quan ho sol·liciti un nombre de membres associats que representi, com a mínim, la tercera part de les organitzacions que composin la Confederació. Aquesta sol·licitud haurà de ser per escrit i amb la indicació precisa dels assumptes a tractar, i es presentarà al Comitè Executiu o al President amb una antelació mínima de deu dies a la data de la seva celebració.\n2.- Serà competència exclusiva de l'Assemblea General extraordinària:\na).- L'estudi, el debat i decisió, relatives a qualsevol assumpte sobre el que hagi de pronunciar -se l'Assemblea General i que, per la seva naturalesa o urgència, no puguin ser demorats fins a la celebració de la propera sessió ordinària de la mateixa .\nb).- La modificació dels Estatuts socials.\ne).- L'adquisició, possessió, arrendament, usdefruit, gravamen, alienació, cessió i disposició en qualsevol forma legítima de tota classe de béns immobles de la Confederació i la realització d'operacions econòmiques, financeres o creditícies no previstes en el corresponent pressupost ordinari.\nd).- L'aprovació dels pressupostos extraordinaris d'ingressos i despeses de la Confederació.\ne).- La fixació de quotes i derrames extraordinàries a satisfer pels membres associats, en quantia i periodicitat.\nt).- La sol·licitud de declaració d'utilitat pública o de qualsevol altre benefici legal similar.\ng).- La Federació o fusió de la Confederació amb altres entitats associatives d’anàloga o similar naturalesa i de similars finalitats.\nArticle 17è.- Convocatòries.\nl .- L'Assemblea General, tant ordinària com extraordinària, estarà convocada pel Comitè Executiu i, en el seu nom, pel President, amb deu dies naturals d'antelació, com a mínim, a la data de la seva celebració.\n2.- Tota convocatòria es cursarà mitjançant un escrit firmat pel President, dirigit personalment a cada un dels representants de les organitzacions membres, fent constar el lloc, la data i l’hora de la reunió en primera convocatòria, i quinze minuts més tard del mateix dia en segona convocatòria, així com el caràcter ordinari o extraordinari de la mateixa, els assumptes a tractar i les propostes d'acords a adoptar que integrin el corresponent ordre del dia.\n3.- A l'escrit de convocatòria de l'Assemblea General ordinària i la corresponent ordre del dia, s’adjuntarà un exemplar de l'acta de la sessió anterior, que haurà d 'esser aprovada com primera providència de la sessió.\nArticle 18è.- Delegació de representació i vot.\n1.- Cas d'impossibilitat justificada d'assistència, qualsevol persona física representant d'un membre associat de la Confederació podrà delegar la seva representació personal i el seu dret a vot, si el tingués, en un altre membre o en el President.\n2.- La delegació de representació i vot haurà de conferir-se per escrit i amb caràcter específic per cada sessió de l'Assemblea General i el membre representant d'un altre haurà d 'acreditar-la al President abans de l'inici de la mateixa, deixant-se la deguda constància d'ella en l'acta.\nArticle 19è.- Quòrum assistència.\n1.- L'Assemblea General, tant ordinària com extraordinària, quedarà vàlidament constituïda, en primera convocatòria, quan acudeixi a ella un nombre de vocals, presents o representats per delegació, equivalent com a mínim a la meitat més un de la totalitat de les persones físiques que la composin.\n2.- En segona convocatòria, serà vàlida la constitució de l'Assemblea General, independentment del nombre de representants presents o bé representats a la sessió.\nArticle 20è.- Validesa dels acords.\n1.- Per la validesa dels acords adoptats per l'Assemblea General, tant ordinària com extraordinària, es precisarà el vot favorable de la meitat més un dels representants amb dret a vot dels vocals presents o representats en la sessió.\n2.- Vot favorable de dos terços dels vocals amb dret a vot presents o representats en l'Assemblea General Extraordinària, precisarà l'acord de modificació dels presents Estatuts de la Confederació.\n3.- També amb caràcter excepcional, per la validesa de l'acord de l'Assemblea General extraordinària de dissolució i liquidació de la Confederació i de destinació i distribució del seu patrimoni, es necessitarà el vot favorable de les tres quartes parts dels vocals amb dret a vot presents o representats en la sessió.\n4.- En tots els casos en que es produeixi un empat en les votacions, dirimirà el vot de qualitat del President o de qui faci les seves funcions per delegació o per absència justificada.\nArticle 21è.- Suspensió del dret a vot.\nNo tindran dret a exercir el seu vot els representants d 'aquelles organitzacions associades que es trobin sotmeses en demora de pagament de quotes o derrames, tant ordinàries com extraordinàries, que hagin estat establertes per acord de l'Assemblea General, qui recobrarà el ple exercici de tal dret automàticament tant aviat com s'hagin posat al corrent d 'aquestes obligacions econòmiques.\nArticle 22è.- Presidència i Secretaria de l'Assemblea General.\nl .- L' Assemblea General estarà presidida en totes les seves sessions pel President de la Confederació, qui dirigirà els debats, concedirà i retirarà l'ús de la paraula establint els torns d'intervenció, resumirà les propostes d'acord que hagin estat suficientment debatudes, disposarà les votacions i proclamarà els resultats.\n.2.- En defecte d’assistència del President, per causa justificada, assumirà plenament les seves funcions el vicepresident primer o successiu.\n3.- El Secretari de l'Assemblea General transcriurà els acords en un llibre d'actes, cadascuna de les quals signarà el president i el mateix Secretari.\n4.- Les actes s'aprovaran en la sessió següent, com a primer punt de l'ordre del dia de la mateixa. Es consideraran automàticament aprovades si cap vocal no formula cap esmena o rectificació.\nArticle 23è.- Composició del Comitè Executiu.\nl .- El Comitè Executiu de la Confederació, estarà composat pel President de la COELL, que també ho serà del Comitè Executiu, els 4 Vicepresidents, el Tresorer, el Secretari, i un número de vocals coincident amb els Gremis associats a la COELL, mitjançant el seu President. A més, cada Gremi o Associació amb categoria de Gremi, que integri més de 100 associats, tindrà un altre vocal per cada fracció dels expressats 100 associats, a proposta de cada Gremi.\n2.- Els membres del Comitè Executiu no tindran dret a retribució alguna, llevat de la percepció de les dietes reportades i acreditades amb motiu de viatges i desplaçaments per gestió oficial en nom i representació de la COELL, essent el desenvolupament dels mateixos, en qualsevol altre cas, a títol honorífic i totalment gratuït. S’exceptua de l'anterior les persones que tinguin relació laboral amb la Confederació i que, per motiu del càrrec, siguin membres del Comitè Executiu, en el ben entès, que les retribucions meritades, seran les derivades del contracte laboral a més de les dietes, que per motiu de viatge, es produeixin.\nArticle 24è.- Duració del càrrecs i la seva renovació.\n1.- Els membres del Comitè Executiu elegits, desenvoluparan els seus càrrecs durant un període de quatre anys, podent ésser reelegits per períodes de quatre anys cadascun.\n2.- Si durant el temps pel que foren elegits es produeixen vacants de membres del Comitè Executiu per qualsevol causa, el Gremi corresponent anomenarà als substituts de manera urgent.\nArticle 25è.- Cessament i separació deis membres del Comitè Executiu.\n1.- L’assistència a les sessions del Comitè Executiu serà obligatòria per a desenvolupar càrrecs del mateix, havent de justificar-se raonadament les absències davant el President.\n2.- Els membres del Comitè Executiu, podran ésser separats dels seus càrrecs en qualsevol moment per l'Assemblea General, reunida amb caràcter extraordinari, sempre que hi hagués una causa greu.\nArticle 26è.- Atribucions del Comitè Executiu.\nCorrespon al Comitè Executiu, les competències, funcions i obligacions següents:\na).- Representar a la COELL en les seves relacions amb terceres persones i davant tot tipus d 'Institucions, Corporacions, Organismes i Entitats oficials, públiques i privades, classe i jurisdicció, en tot tipus d'assumptes relacionats amb les finalitats, funcions i interessos de la pròpia Confederació o dels seus membres associats.\nb).- Conferir i atorgar poders a altres persones físiques o pel compliment de les funcions inherents a les finalitats associatives, per acord de l'Assemblea General o directament quan sigui necessari.\ne).- Gestionar de motiu propi, en tots els altres casos els interessos de la Confederació i els dels seus membres associats, dins de l’àmbit de les finalitats i facultats d 'aquesta.\nd).- Fixar la data, convocar i establir l'ordre del dia de les sessions, ordinàries i extraordinàries, de l'Assemblea General, amb els requisits i en els termes previstos en l'article 18è. dels presents Estatuts.\ne).- Informar complidament i detalladament de la seva gestió a l'Assemblea General i dels resultats de la mateixa.\nf).- Organitzar i desenvolupar les activitats de la Confederació aprovades per l'Assemblea General.\ng).-Elaborar i redactar els plànols i programes concrets d'actuació, els pressupostos ordinaris i extraordinaris d'ingressos i despeses, els balanços anyals dels exercicis vençuts i les memòries anuals d'activitats de la Confederació, formulant les corresponents propostes de rendició a l'Assemblea General i de la seva aprovació per la mateixa.\nh).- Administrar amb prudència els béns i fons de la Confederació d'acord amb la planificació i pressupostos aprovats per l'Assemblea General, i regular el règim econòmic d'aquella, així com la seva organització comptable i administrativa.\ni).- Executar els acords de tot ordre vàlidament adoptats per l'Assemblea General preparant i redactant els documents precisos per a tals efectes.\nj).- Adoptar acords en matèria de realització d'obres i instal·lacions d'ús comú, contractació de béns i serveis i explotació dels mateixos, en el marc de les decisions adoptades i directrius emanades de l'Assemblea General, exercint a l'efecte les accions precises i atorgant els poders necessaris a terceres persones.\nk).- Realitzar directament o encarregar a facultatius experts l'elaboració d'informes, dictàmens i estudis sol·licitats per l'Assemblea General o d’interès pels membres associats.\nl).- Proposar a l'Assemblea General el canvi de domicili de la Confederació, l'establiment de delegacions i sucursals, l'aprovació del Reglament de Règim Intern i les altres normes internes i la creació, modificació, provisió i supressió de comissions específiques de treball, coordinant en tot cas les activitats de les mateixes.\nm).- Proposar a l'Assemblea General extraordinària la modificació necessària i raonada dels Estatuts de la Confederació.\nn).- Proposar a l'Assemblea General les quotes ordinàries anuals dels membres associats, així com les altres quotes i derrames extraordinàries, en la seva quantia i periodicitat, per la seva corresponent aprovació.\no).- Sotmetre a la preceptiva ratificació de l'Assemblea General les altes baixes de membres associats produïdes en el curs de l 'exercici anual anterior.\np).- Proposar a l'Assemblea General Extraordinària l'adquisició o disposició legítima de béns immobles i la realització d'operacions econòmiques, financeres o creditícies no previstes en el corresponent pressupost ordinari anual, per la seva oportuna aprovació, en el seu cas.\nq).- Proposar de la mateixa manera a l'Assemblea General extraordinària, l'adopció dels pertinents acords en matèria de sol·licitud de declaració d'utilitat pública o de qualsevol altre benefici legal similar.\nr).- Proposar igualment a l'Assemblea la federació o fusió de la Confederació amb altres entitats d’anàlogues o similars classes i finalitats.\ns).- Proposar també a l'Assemblea General extraordinària la dissolució i liquidació de la Confederació i la destinació del seu patrimoni final.\nt).- Adoptar, en els casos imprescindibles i d'extrema urgència, els acords inajornables necessaris en matèria que, essent de competència de l'Assemblea General, no podent esperar a la celebració d'aquesta, sempre que no impliquen disposició dels béns de la Confederació o en detriment dels seus drets, donant compte immediatament d'aquests acords urgents en la primera sessió que l'Assemblea General celebri, pel seu corresponent referèndum. De manera especial podrà el Comitè Executiu, en aquest sentit, adoptar acords urgents per comparèixer davant Organismes públics, Jutjats i Tribunals en ordre a la interposició de tota classe de recursos i impugnacions en defensa dels legítims drets i interessos de la Confederació.\nv).- Interpretar els presents Estatuts, el Reglament de Regim Intern, si hi fos, i les demés normes internes de la Confederació, cas de dubte o divergències referent a l'abast dels mateixos, exercitant la labor d'arbitratge precisa entre els membres associats discrepants.\nx).- Decidir en matèria d'ordenació de cobraments i pagaments i d 'expedició de les corresponents ordres i lliuraments, així com inspeccionar la mecànica d'aquestes operacions i de la seva comptabilitat, sense perjudici de les atribucions del Tresorer de la Confederació.\ny).- Contractar el personal tècnic, administratiu, auxiliar, subaltern i assessor que per la seva competència professional, s'estimi necessari ha de donar serveis a la Confederació. Adoptar acords en matèria de funcions, horari de treball, retribucions i situació social, inspeccionar i vetllar pel normal i correcte funcionament d'aquests serveis, i exercitar la potestat disciplinaria quan fos necessari.\nz).- En general, realitzar qualsevols altres funcions que li siguin expressament encomanades per l'Assemblea General i no siguin de la competència exclusiva d'aquesta, per la millor consecució de les finalitats de la Confederació.\na').- Gestionar el cobrament de les quotes ordinàries i extraordinàries i de les derrames imposades als membres associats.\nb').- Formalitzar els pagaments corresponents a les despeses autoritzades.\ne').- Coordinar les activitats dels diferents serveis de la COELL i portar a termini totes les iniciatives i gestions que estimin oportunes a les seves finalitats.\nd').- Tenir cura del despatx dels assumptes generals i ordinaris de la vida de la Confederació.\ne').- Procedir a la contractació del Secretari General i personal necessari per a la prestació dels serveis de la Confederació així com també la separació del servei en el seu cas.\nArticle 27è.- Sessions i convocatòries.\n1.- El Comitè Executiu es reunirà en sessió ordinària sis vegades a l'any com a mínim i, amb caràcter extraordinari, tantes vegades com ho consideri necessari el President a iniciativa pròpia o quan ho sol·licitin almenys quatre dels seus membres components, per escrit, amb una antelació mínima de dos dies a la data de la seva celebració i amb indicació precisa dels assumptes a tractar.\n2.- Les sessions, tant ordinàries com extraordinàries, es convocaran mitjançant escrit personal dirigit a cada membre del Comitè, amb indicació del dia, hora i lloc de la reunió i de l'ordre del dia de la mateixa, subscrit pel President o, en cas d’absència, malaltia o indisponiblitat d'aquest, pel Vicepresident 1r. o successiu.\n3.- Sense perjudici de l'exposat en l'apartat anterior, i tractant-se de sessions ordinàries del Comitè Executiu, al terme de la celebració de cada una d'elles podrà acordar-se la data de celebració de la pròxima, si així s'estima convenient, buscant una periodicitat fixa i certa del calendari de reunions, previsorament previst i establert.\nArticle 28è.- Quòrum per la celebració de les sessions i la validesa dels acords.\n1.- El Comitè Executiu quedarà vàlidament constituït, en primera convocatòria, sempre que assisteixin a la reunió presents o degudament representats, la meitat més un dels seus membres components, i en segona convocatòria, que es celebrarà quinze minuts més tard el mateix dia, sigui el que sigui el nombre de membres presents o representats, havent d'estar present el President o el Vicepresident que, en el seu cas, el substitueixi.\n2.- Cada membre del Comitè Executiu tindrà dret a un vot i els seus acords s'adoptaran per majoria simple dels membres presents o representats, essent diriment, en cas d'empat, el vot de qualitat del President o del Vicepresident que en el seu cas el substitueixi.\n3.- Els acords es transcriuran en el Llibre d'Actes de la Confederació, amb la signatura del President i del Secretari o de qui el substitueixi accidentalment. Idèntiques firmes requeriran les certificacions deis acords adoptats.\nArticle 29è.- Publicitat dels acords.\nTot membre associat o representant tindrà dret a examinar personalment el Llibre d'Actes de la Confederació el dia i a l'hora que prèvia sol·licitud, autoritzi expressament el Comitè Executiu. Tanmateix tindrà dret a que se li lliurin i expedeixin testimonis dels particulars d'aquest Llibre que li afectin personalment com a membre, tant directa com indirectament i igualment certificacions acreditatives de qualsevol acord que hagi estat vàlidament adoptat pels òrgans col·legiats de govern de la Confederació.\nArticle 30è.- Règim disciplinari.\nl .- Els casos d'infracció dels presents Estatuts del Reglament de Regim Intern, si s'escau o de les demés normes internes de la Confederació i els incompliments o omissions dels deures que fan referència a qualsevol membre associat o dels acords vàlidament adoptats pels òrgans de govern seran corregits pel Comitè Executiu, prèvia la incoació de l'oportú expedient disciplinari en el qual s'observaran estrictament les formalitats previstes en la vigent Llei de Procediment Administratiu i singularment el tràmit d’audiència a l'interessat.\n2.- Atenent a la gravetat de la infracció que es declari i provi comesa i a la concurrència de circumstàncies atenuants o agreujants de la responsabilitat concreta pel membre associat infractor, les sancions aplicables es graduaran d'acord amb la següent escala: disposició, suspensió temporal dels drets de soci i separació definitiva de la Confederació.\n3.- La imposició de qualsevol sanció pel Comitè Executiu, es podrà recórrer en reposició, en primera instancia davant el propi Comitè, i en alçada, en segona instància, davant l'Assemblea General, en els dos casos els terminis i formes que respectivament preveu la vigent Llei de Procediment Administratiu.\nArticle 31è.- El President.\nSerà competència del President de la COELL i del seu Comitè Executiu, la representació de ambdós òrgans col·legiats a tots els nivells i en totes les circumstàncies i, en especial, li correspondrà l'exercici de les següents funcions:\na).- Convocar amb la seva signatura, fixar l'ordre del dia i presidir dirigint els seus debats, totes les sessions, ordinàries o extraordinàries de l'Assemblea General i del Comitè Executiu, podent delegar tetes les funcions en el Vicepresident primer o successiu en cas d’absència, malaltia o impossibilitat.\nb).- Visar amb la seva signatura les actes de les sessions dels òrgans de govern col·legiats de la Confederació així com també les certificacions deis acords vàlidament adoptats pels mateixos, així com vetllar per l'execució i el compliment estrictes dels citats acords.\nc).- Comparèixer, en nom i representació de la Confederació davant tota classe d'Institucions, Corporacions, Organismes, Autoritats, Entitats Públiques i Privades, Jutjats i Tribunals de qualsevol instancia i jurisdicció, i de persones jurídiques i naturals, espanyoles i estrangeres amb la finalitat d'actuar en defensa i promoció dels legítims interessos i drets de la Confederació i en la consecució dels fins que li són propis.\nd).- Autoritzar amb la seva presencia totes les activitats de la Confederació i amb la seva signatura els contractes i convenis de tot gènere i naturalesa en la part que li sigui interessada sense perjudici d'efectuar les delegacions i atorgar els apoderaments, inclús amb facultat de substitució, en els casos que estimi necessari, en idèntics termes als que preveu l'article 26. b) pel Comitè Executiu.\ne).- Ordenar els pagaments corresponents a les despeses contretes per la Confederació i autoritzats pel òrgans competents en cada cas, així com també els cobraments a rebre, especialment quotes ordinàries i extraordinàries i de les derrames que hagin de satisfer els membres associats.\nArticle 32è.- Els Vice-presidents.\nCorrespon als vice-presidents, les següents funcions:\na).- Substituir per ordre successiu en el seu cas, al Sr. President en casos d’absència, malaltia o impossibilitat d'aquest, per motius justificats, tant en la convocatòria i presidència de les sessions, ordinàries i extraordinàries dels òrgans de govern col·legiats de la Confederació, com els de tots els demés actes de representació i de gestió al front de les seves activitats.\nb).- Col·laborar estretament amb el President ajudant-lo en la seva tasca, activitat i gestió, a l'objecte de poder substituir-lo en qualsevol circumstancia de la necessària continuïtat de la labor presidencial.\ne).- Actuar, per delegació expressa del President, en els assumptes i en la forma que el Comitè Executiu acordi, li confiï o indiqui.\nd).- La elecció dels vice-presidents, la farà l'Assemblea General, a proposta del President que resulti elegit en el corresponent procés electoral.\nArticle 33è.- El Tresorer.\nEl Tresorer tindrà al seu càrrec la custòdia de l'efectiu i valors de la Confederació.\nConeixerà i controlarà les quantitats que s’ingressen en la Caixa de la COELL i, en definitiva, coneixerà i controlarà totes les operacions que constitueixen moviment d'efectiu o valors tant pel que fa referencia als cobraments com als pagaments.\nMensualment manarà la realització d 'arquejos i comprovacions de saldos en els comptes i dipòsits de la Confederació , per a sotmetre’ls al Comitè Executiu.\nPer a l'extracció de fons seran necessàries dues signatures de les autoritzades pel Comitè Executiu, en les quals ha de figurar sempre la del Tresorer.\nEl Tresorer podrà proposar al Comitè Executiu l'obertura o cancel·lació de comptes i dipòsits en els establiments bancaris o de crèdit que consideri més idonis, el qual prendrà l'acord que estimi pertinent.\nArticle 34è.- El Secretari.\nSeran funcions del Secretari, les següents:\na).- Custodiar els llibres de les Actes, els documents i el segell de la Confederació, a excepció dels de la comptabilitat.\nb).- Comprovar la veracitat de les actes de les sessions, ordinàries i extraordinàries que celebrin els òrgans col·legiats de govern de la COELL, de les quals donarà fe i subscriurà juntament amb el President.\ne).- Lliurar i expedir, amb el vist i plau del President, certificacions testimonis acreditatius dels acords vàlidament adoptats.\nArticle 35è.- Elecció del President de la Confederació.\n1.- L'Assemblea General, com a òrgan sobirà i democràtic de la Confederació, serà la encarregada d 'elegir al President de la COELL.\nPer la qual cosa, l'Assemblea exercitarà les funcions de Cos Electoral i de Junta Electoral de la Confederació, amb les atribucions conduents a la elecció i proclamació del President, essent l'organ competent per dirigir i tutelar els processos electorals, així com per resoldre els recursos que es presentin a l'efecte, mitjançant la Mesa d'Edat.\n2.- Per cada elecció de President, s’anomenarà una Mesa d'Edat, composada pels dos membres de l'Assemblea que resultin esser el de major edat, que actuarà com a President de la Mesa, i el de menor edat, que serà el Secretari.\n3.- El President de la Mesa preguntarà als membres de l'Assemblea quines son les candidatures presentades, a el que els candidats hauran de respondre, i exhibir a la Mesa el haver estat presentats per un mínim de deu membres, com requisit indispensable.\nTranscorreguts quinze minuts des de la pregunta inicial, el President tomarà a fer la mateixa pregunta com a últim anunci de proclamació de candidats, per a continuació llegir als presents la relació de presentats.\nPosteriorment, donarà per començada la votació, que serà secreta, en el bé entès que cada membre de l'Assemblea General, tindrà dret a un vot, utilitzant una butlleta que li serà lliurada per la Mesa, votant solament a un candidat i resultant nul·les les que continguin més d'un voto les que resultin il·legibles.\nEl recompte de vots serà públic per part de la Mesa, i realitzat el còmput total, quedarà anomenat President de la COELL el que obtingui més vots.\nA aquest efecte, la Mesa aixecarà acta de la sessió amb els resultats de la votació.\nEn el cas de no presentar-se cap candidatura, el President de la Mesa suspendrà la sessió i convocarà als membres de l'Assemblea General pel mateix acte, quinze dies després.\nArticle 36è.- Elecció dels Vicepresidents, Tresorer i Secretari.\n1 .- La elecció dels 4 Vicepresidents, del Tresorer i del Secretari, la efectuarà l'Assemblea General, a proposta del President, essent suficient la meitat més un dels vots emesos.\n2.- La durada dels càrrecs anteriors serà de quatre anys.\n3.- En el supòsit de cessament, per qualsevol causa, dels susdits càrrecs, el President anomenarà els corresponents substituts, que haurà de ratificar l'Assemblea General en la propera reunió que celebri.\nRÈGIM ECONÒMIC I COMPTABLE DE LA CONFEDERACIÓ\nArticle 37è.- Patrimoni inicial.\n1.- La confederació es constitueix amb un patrimoni de 2.879.029 pessetes.\n2.- El patrimoni de la Confederació s’integrarà per les aportacions que efectuïn els membres associats i pels béns i drets de qualsevol classe que d'acord amb les lleis, rebi d'Organismes Oficials, d'Entitats Públiques o Privades i de particulars.\n3.- El susdit patrimoni pertanyerà exclusivament a la Confederació com a persona jurídica pròpia i diferent dels membres associats que la composen.\nArticle 38è.- Recursos econòmics.\nEls recursos econòmics pel manteniment de la Confederació i el funcionament dels seus serveis seran els següents:\na).- Les quotes, ordinàries i extraordinàries que acordi l'Assemblea General deuran ser satisfetes periòdicament pels membres associats.\nb).- Els fruits, naturals o civils del patrimoni de la pròpia Confederació.\ne).- Les donacions, herències, llegats i subvencions amb els quals la Confederació fos beneficiada.\nd).- Qualsevol altre ingrés que a títol de recursos no permanents s'arbitrin a través de les activitats que la Confederació realitzi o dels serveis que presti en exercici de les funcions i facultats de que disposa per a la consecució dels fins proposats.\nArticle 39è.- Quotes i derrames.\n1 .- Tots els membres associats estaran obligats al manteniment econòmic de la Confederació i al finançament de la mateixa per al ple funcionament dels seus serveis mitjançant el pagament a tal efecte de les quotes ordinàries i de les extraordinàries periòdiques que acordi establir l 'Assemblea General.\n2.- La fixació de la quantia de les quotes ordinàries serà la que acordi l'Assemblea General per als membres associats.\n3.- L'Assemblea General, en cas extraordinari pot acordar l'establiment de derrames per a necessitats específiques i demostrades de la Confederació.\nArticle 40è.- Destinació de les quotes i derrames.\n1.- Les quotes, tant ordinàries com extraordinàries, que satisfacin els membres associats, es donarà per entès que seran entregades a la COELL, excepte un 5% que revertirà a cada membre associat. En conseqüència, les obres i instal·lacions que amb elles es realitzin, els serveis que es creïn i prestin, els béns i drets que s’adquireixin a títol onerós d'Organismes oficials o d'Entitats públiques o privades o de tercers particulars, pertanyeran a la Confederació i integraran el seu patrimoni.\n2.- Sense perjudici del disposat en l'apartat anterior, excepcionalment en el cas de que no es porti a terme per qualsevol causa imputable a la pròpia Confederació, les obres i instal·lacions projectades, o no es realitzin o prestin els serveis previstos que haguessin motivat que l'Assemblea General acordes l'establiment de les corresponents quotes i/o derrames extraordinàries, podrà la pròpia Assemblea General decidir posteriorment que les mateixes siguin reintegrar-les i tomar-les, en tot o en part, als membres associats que les haguessin satisfet anticipadament.\nArticle 41è.- Pressupostos i exercici econòmic.\n1.- Pera cada exercici econòmic que coincidirà amb l'any natural, formularà la COELL el corresponent pressupost ordinari d'ingressos i despeses que haurà d’ésser aprovat per l 'Assemblea General, a proposta del Comitè Executiu en la forma prevista en els presents Estatuts.\n2.- Tota modificació dels pressupostos ordinaris, així com també l'aprovació i modificació dels pressupostos extraordinaris per a obres i serveis no previstos en els ordinaris, hauran d'ésser aprovades per l'Assemblea General a proposta també del Comitè Executiu, en la forma estatutàriament establerta.\n3.- Igualment seran competència de l'Assemblea General ordinària i extraordinària, la liquidació, en el seu moment, respectivament dels pressupostos ordinaris i extraordinaris de la Confederació.\nArticle 42è.- Responsabilitat deis membres associats.\nLa responsabilitat dels membres de la Confederació, estarà limitada a les aportacions econòmiques de cadascun.\nArticle 43è.- Disposició de fons.\nLa disposició de fons de la COELL requerirà la signatura conjunta i mancomunada de dos d'entre quatre càrrecs directius que tinguin aquesta facultat, que son el President, el Tresorer, el Secretari i el Vicepresident primer, mitjançant la seva signatura degudament registrada per a l'expedició d'ordres i lliuraments de pagaments i cobraments.\nArticle 44.- Administració comptable.\nl .- La Confederació portarà la seva comptabilitat per qualsevol procediment comunament admès per la ciència comptable i adoptarà la seva vida econòmica al sistema de pressupost ordinari anual, coincident amb cada any natural.\n2.- Les liquidacions dels pressupostos ordinaris i extraordinaris, els comptes i els balanços de cada exercici seran examinats, visats i censurats per l'Assemblea General.\nMODIFICACIÓ, DISSOLUCIÓ I LIQUIDACIÓ DE LA CONFEDERACIÓ\nArticle 45è.- Modificació dels Estatuts.\nl .- Els presents Estatuts Socials, només podran ser modificats per acord adoptat per l'Assemblea General de la Confederació, reunida amb caràcter extraordinari a proposta del Comitè Executiu i amb el vot favorable dels dos terços dels vocals presents o representats en la sessió.\n2.- La reforma estatutària acordada d'aquesta manera es notificarà a l'Autoritat competent als efectes previstos en la vigent normativa legal en matèria d'Associacions.\nArticle 46è.- Dissolució de la Confederació.\nLa Confederació es dissoldrà, per alguna de les següents causes:\na).- Voluntàriament per acord de l'Assemblea General extraordinària, sempre que hagi el vot favorable de les tres quartes parts deis representants amb dret a vot deis membres associats presents o representats en la sessió.\nb) .- Amb caràcter forçós, en virtut de sentencia judicial ferma o per resolució executiva de l'autoritat competent que no doni lloc a ulterior recurs.\ne).- Per virtut de les causes establertes en el Codi Civil o per qualsevol altra causa prevista en les demés disposicions legals en matèria de dret associatiu o en els presents Estatuts.\nArticle 47è.- Liquidació de la Confederació.\nAcordada o decretada, en el seu cas, la liquidació de la COELL, es procedirà al compliment i l'execució de totes les obligacions que la mateixa tingui pendents i a assegurar el pagament de les que haguessin contret com a tals els membres associats de la mateixa.\nArticle 48è.- Comissió liquidadora .\n1.- De no acordar -se un altra cosa per l 'Assemblea General extraordinària en la mateixa sessió en que es decideixi la dissolució i liquidació de la Confederació, es designarà amb el vot favorable de la meitat més un dels representants amb dret a vot dels membres associats presents o representats en ella, una Comissió liquidadora integrada pels membres components del Comitè Executiu.\n2.- La Comissió liquidadora, s'encarregarà d'amortitzar amb la major brevetat possible el passiu de la Confederació, mitjançant la realització i execució dels propis recursos resultants del patrimoni final de la mateixa.\nArticle 49è.- Destinació del patrimoni social.\n1 .- Dissolta la Confederació i realitzada la pertinent liquidació de la mateixa per la Comissió designada a l'efecte, l'Assemblea General extraordinària acordarà amb el vot favorable de les tres quartes parts dels representants amb dret a vot dels membres associats presents o representats en la sessió, la destinació que hagi de donar-se als béns immobles i mobles, als drets de la Confederació que poguessin resultar com excedents després d'ateses en la seva totalitat les obligacions pendents de la mateixa .


Wikiloc | Ruta Reus-la Selva del Camp-trialera/corriol del Torrent de les Voltes-Reus\nReus-la Selva del Camp-trialera/corriol del Torrent de les Voltes-Reus\n6.448 360 4\nVista 1522 vegades, descarregada 38 vegades\nUna pujada dura (entre 10 i 15% i algun petit tram que arriba al 20%) per a trobar un corriol que s'ho val.\nEls trams més pendents, però, són formigonats.\nUn cop havia fet aquest corriol en sentit contrari, fa un parell d'anys (una bona part empenyen la bici, lògicament). Vaig veure que aqeust any hi va passar la "Tracks Eutiches".\nEl que he vist avui és que el tram inicial del corriol ha estat arreglat. Tanmateix, no deixa de ser una trialera en molts trams i s'ha de ser molt bo/valent per fer-s'ho damunt la bici... Tanmateix, trancorregut aquest tram inciial, el corriol és preció, ciclable 100%, ràpid...\nArribant a l'alçada del polígon, he agafat un altre petit corriolet a l'esquerra del camí enlloc d'anar cap a la Selva. La idea era anar cap a la la carretera de l'Albiol per agafar l'altre corriol que tb. fa cap al Mas Paperer, però ja era tard i ha quedat per un altre dia. En aquesta altra ruta es pot veure el corriol del que estic parlant:\n* El temps emprat han estat 2 hores i quart\nTrack : Torrent de les Voltes.gpx\nDistancia total : 28.09 Km\nDistancia analizada: 28.09 Km\nDistancia lineal: 0.362 Km\nDesn. de subida acumulado: 698.65 m\tinfo. Lista de puntos\nDesn. de bajada acumulado: 717.39 m\nAltura máxima : 507.23 m\nAltura mínima : 130.4 m\nRatio de subida: 5.73 %\nRatio de bajada : 5.86 %\nDesnivel negativo por Km: 25.54 m\nTiempo total : 2:14:58 h\nTiempo en movimiento: 2:08:19 h\nTiempo parado : 0:06:39 h\nVelocidad media total: 12.49 Km/h\nVelocidad media en movimiento: 13.13 Km/h\nVelocidad máxima sostenida: 44.24 Km/h\nbones rampes i bon tram de trialera i sender... gracies flonjall\nde res, home! m'alegro que t'hagi agradat, reigbord!\ntenim sort de poder gaudir d'un territori tan espectacular per al btt.\nM'he descargat la ruta perque desconeixía aquest sender/trialera i es veritat que la primera part esta complicada (sobretot pels que som XCeros) pero després ho compensa amb escreix. Molt divertida.\nFa uns dies, mirant l'ortofoto, semblava que aquest primer tram de trialera es podia "estalviar", pq hi ha un camí des del mas que hi ha a l'esquerra... però passant-hi vaig veure que és un camí privat i totalment tancat... O sigui que no queda altra. M'alegro que t'hagi agradat, Reusenc!\nRealment a mi aquesta part ja m'agrada tal com esta, perque al final també es una manera d'anar millorant. Sense anar més lluny avui he repetit :)\nHola, ha trobat interessant aquesta ruta Reus-la Selva del Camp-trialera/corriol del Torrent de les Voltes-Reus https://ca.wikiloc.com/rutes-btt/reus-la-selva-del-camp-trialera-corriol-del-torrent-de-les-voltes-reus-7263354 Salutacions, Wikiloc | Rutes del Món


XAREL·10: 898.- Reunions sectàries\nAixò és l'Opus, oi?\nMarededeusinyor! Mc, aparta't d'aquestes males companyies!\n7 de cecs, 5 que hi vegin i 9 d'un ull que serien "polivalents". 21?\nComplicada aquesta gent...\nXAVIER: No, és una altra lliga això. ;-)\nCARME: He d'admetre que una mica rarets si que ho semblen, efectivament. :-DD\nJO RAI!: Gràcies per posar-te a resoldre l'enigma. La teva resposta sembla ben lògica... però no és la del LLIBRE. Caldrà donar-li alguna volta més a l'enunciat. ;-)\nEls 7 cecs es poden solapar amb els 3 cecs d’un ull. Els 5 complets es poden solapar amb els 9 que només hi vegin d’un ull si els 5 complets es tapen un ull. Per tan 7 + 9 = 16.\nPONS: Si arribes a la solució correcta però amb una explicació totalment incorrecta, et mereixes el rètol vermell?. Mentre t'ho penses i em contestes, et diré que res de fer trampes "tapant-se els ulls". Potser la secta és una mica de nyigui-nyogui però són gent seriosa, que t'has pensat!. ;-D\nD'acord, ja veig per on va la cosa, quan diu 7 de cecs enlloc especifica que siguin cecs dels dos ulls, poden ser cecs només d'un ull, per tan tenim 9 bornis, 5 amb els dos ulls bons 9 + 5 = 14. Vaja, cada vegada en son menys xD Però has dit que eren 16, no?\nPONS: T'he de dir, i no és broma, que certament veus per on va la cosa... però que, tot i així, vas malament. Els cecs són cecs del tot, has de mirar cap a una altra banda. ;-)\nA mi no em surten els números...\nJO RAI!: Més que fer números, que també, el que es tracta és d'interpretar correctament tot el que ens diu (o ens vol dir) l'enunciat. Sort! :-)\nHome, posats a fer interpretacions esotèriques, els cecs no saben si és de dia o de nit la tal convocatòria i potser no caldria que hi anessin... Res que no em surten els números perque n'hi hagi 16.\nEls 3 fidels cecs d’un ull també poden ser cecs dels dos ulls, per tan queden englobats en els 7. Que només hi vegis d’un ull no vol dir que tinguis visió incompleta, a la fi i al cap hi veus igual perdent només una mica de camp focal, però això són tecnicismes i jo no li diria visió incompleta per tan els 5 queden englobats en els 9 que només hi veuen d’ull. Per tan 7 + 9 = 16\nJO RAI!: La presència dels cecs és imprescindible, que no hi vegin no implica que no sàpiguen en quina hora viuen. A en PONS sembla que si li han sortit els números, ara li comento. ;-)\nPONS: Em semblava que ja teniem clar que els 3 cecs d'un ull quedaven englobats amb els 9 que només hi veuen d'un ull per tant la primera part del teu comentari com que no. En canvi, ho encertes perfectament en la segona part. L'enunciat parla de "5 fidels amb visió completa" per fer-nos pensar en gent amb dos ulls però és evident que una persona que li falta un ull veu el mateix que una persona amb dos i, per tant, també "percep la realitat tal com és". En conseqüència, i tal com apuntes, tenint en compte que algú que hi veu d’un sol ull també té una visió completa (veu exactament el mateix que algú amb dos ulls), el nombre mínim d'assistents a les reunions serà 16 (7 cecs i 9 bornis). Felicitats!! :-))\nSi, això vol dir, es que al final m'he liat amb tants sectaris sords i coixos...\nMira, jo sempre he pensat que els qui hi veuen d'un sol ull no hi veuen igual que els que hi veuen de tots dos. Coses meves!\nSi noi, surten els números!\nPONS: Els sectaris, en general, són "liosos" de mena. :-D\nJO RAI!: Pensa que quan un borni va al cinema paga l'entrada completa. No trobes que el fet que no li rebaixin un 50%, és un prova prou irrefutable?. ;-)))\nPerò de veritat a tu et sembla que no hi veuen "pla"?\nVes que sempre m'ho he pensat!\nJO RAI!: Pensa que el "truc" de l'enunciat, el que fa que sigui un enigma mental, és justament la manera d'interpretar l'expressió "visió completa" de l'enunciat. Potser sí que la visió en tres dimensions necessita els dos ulls (i en aquest sentit no seria "completa") però és evident que amb un ull veus el mateix (sensació de profunditat a banda) que amb dos ulls. Si agafes això de "visió completa" en el sentit que si quan mires (amb els dos ulls) una panera de fruita amb dues taronges i quatre pomes, continues veient-hi exactament el mateix (la panera "completa" i no només una taronja i dues pomes) quan et tapes un ull, és quan, com deies tu mateix, "els números surten" per arribar a la solució. S'ha de tenir en compte que si els enigmes no juguessin amb aquestes "diferents interpretacions de l'enunciat" no serien enigmes, no et sembla?.


Obesitat a la feina.. preocupant! - Bea Almenar /NutricoachBea Almenar /Nutricoach\nObesitat a la feina.. preocupant!\nPublicat el 30 octubre 2014 per Bea\nMés de La meitat dels treballadors de l’estat espanyol pateixen sobrepès o obesitat, segons l ‘estudi epidemiològic «Alta prevalença d’obesitat en una població laboral a Espanya» publicat a la revista Endocrinologia i Nutrición.\nL’estudi es va realitzar a partir d’una mostra de 1.336.055 revisions mèdiques a 230.684 treballadors observats entre els anys 2004 i 2007 dels quals es va veure que un 15% eren obesos i un 38% presentaven sobrepès. Els autors conclouen que la prevalença d’obesitat i sobrepès en una població laboral a Espanya és alta, especialment entre els treballadors manuals homes, que va en augment, i que cal promoure programes de prevenció primaria i tractaments específics per a l’obesitat.\nVeient aquestes dades, considero que el preocupant no són només les xifres sinó el fet que anéssin en augment cada any durant el temps que va durar l’estudi. I és que el tema és seriós i s’hauran de posar mesures si no volem arribar a les xifres dels treballadors nord-americans, que actualment presenten un 29% d’obesitat, amb un augment del 20% en els últims 10 anys. Segons dades de la US Agency for Healthcare Research & Quality, els pacients amb obesitat mòrbida, que ja arriben a ser un 5% de la població, originen el 49% dels costos Nacionals de salut.\nI com pot ser tanta despesa, direu? Doncs per totes les malalties associades a una obesitat mòrbida com diabetis, hipertensió, malalties cardiovasculars, problemes ossis i articulars, depressió, dolor, etc ..\nEls americans conclouen que revertir l’obesitat és una de les coses més importants que podem fer per evitar l’espiral descendent de deteriorament de la salut i el consegüent augment dels costos d’atenció de salut. I el nostre treball és un bon punt de partida doncs ens hi passem moltes hores al dia a la feina. Però el desitjable és prevenir-ho, evitar que s’instauri… I com?? Doncs apostant pels canvis que ens permetin dur una vida saludable, amb una alimentació adeqüada, amb activitat física diària i amb un benestar emocional sense ansietat ni estrés.. Feina.. hi ha molta feina!\nAquesta entrada s'ha publicat dins de general per Bea. Afegeix a les adreces d'interès l'enllaç permanent.


reno wilson bio, edat, valor net, sou, dona, fills, alçada - Biografia\nFets de Reno Wilson\n20 de gener de 1969\nComediant, artista de veu\nInstagram de Reno Wilson\nVeure més / Veure menys Fets de Reno Wilson\nReno Wilson és un personatge a la pantalla nord-americà, còmic i un artista de veu molt conegut per la seva interpretació com a oficial Carl McMillan a la sèrie CBS Mike & Molly.\n1 Quant val Reno Wilson Net i salari?\n2 Reno Wilson està casat? Qui és la seva esposa?\nQuant val Reno Wilson Net i salari?\nReno Wilson té un valor net aproximat 1 milió de dòlars que va guanyar a través de la seva carrera com a personatge de la pantalla, còmic i artista de veu.\nReno amb el seu treball dur i la seva destacada carrera a Hollywood ha sabut acumular una gran quantitat de riquesa. A més, el seu salari anual se situa al voltant 117,64 USD.\nTítol: Reno Wilson al seu cotxe\nIgual que altres celebritats, Reno també es paga per endosos, anuncis, patrocinis, funcions, etc. Els seus ingressos anuals per avaluacions i anuncis són gairebé 26.144 dòlars. En aquest moment, Reno està vivint un luxós i luxós estil de vida amb els seus familiars.\nReno Wilson està casat? Qui és la seva esposa?\nSí, Reno Wilson és un home casat. Es va casar amb la seva xicota de llarga durada, coco Fausone el juny de 1998. La seva dona, Copco, és una instructora nord-americana de ioga i filatura. No hi ha informació sobre la informació exacta sobre la seva data de matrimoni i els locals encara no falten als mitjans de comunicació.\nLa parella va lligar el nus del casament després de tenir una relació durant molt de temps i la parella viu una vida feliç junts. Així mateix, la informació sobre la seva primera reunió no està disponible de moment.\nTítol: Reno Wilson amb la seva dona, Coco\nLa parella són pares de dos fills, un fill i una filla, Renzo Wilson, i Deni Wilson respectivament. A partir d’ara, Reno està tenint una família feliç juntament amb la seva dona amb qui es va casar. Es dedica totalment a la seva dona i és un pare responsable dels seus dos fills.\nDe la mateixa manera, mai no ha estat part de rumors i controvèrsies i, a més, no és gens gai. No hi ha informació sobre la seva vida amorosa passada de Reno a causa de la seva durada relació amb Coco i el seu estil de vida privat.\nReno Wilson va obrir els ulls mentre Roy Wilson endavant 20 de gener de 1969, a Brooklyn, Nova York, Nova York, Estats Units d'Amèrica. El seu horòscop és Aquarius. La seva mare era mare del cantant d'òpera, mentre que el seu pare era un pianista de blues.\nTítol: Reno Wilson amb la seva mare\nDesprés que els seus pares es divorciassin, la seva germana gran el va portar per supervisió. Reno té la nacionalitat nord-americana i pertany a una formació ètnica afroamericana.\nReno Wilson es troba a l’altura de 6 peus 1 polzada d’alçada. Els cabells i els ulls de Wilson són de color negre.\nReno Wilson va començar la seva carrera treballant amb els papers menors a la televisió i pel·lícules el 1988, i en aquests 31 anys ha fet el seu nom a Hollywood. Va tenir el seu primer debut dins El Cosby Show que va ser el popular programa de televisió de NBC, on va aparèixer com a Howard a la sèrie durant 10 episodis del 1988-1989.\nTítol: Reno Wilson, artista de veu americà\nA més, la seva carrera com a actor de veu va començar el 2009, amb MadWorld, on ha donat la seva veu al paper de El Baró Negre, reporter masculí. Reno és àmpliament famós per les seves veus per Frenzy, Mudflap i Brains a la sèrie Transformers.\nWilson ha aparegut en diverses pel·lícules i programes de televisió com ara La Crònica(2001-2003),Mike & Molly(2010-16),Manivela(2006),Manivela: alta volatilitat(2009),Speed Kill(2010) i altres molts més.\nrachel platten i kevin lazan


Es tracta d’una iniciativa per promoure l'esport i l'activitat física a tot Europa\nDes de les entitats es poden proposar diverses activitats, ja siguin esportives o bé d’altres com trobades, tallers, seminaris o exposicions\nLa Setmana Europea de l’Esport (SEE) arriba a la seva quarta edició aquest 2018 i ho farà a partir del 23 de setembre i fins el dia 30 a tot el territori europeu. Es tracta d’una iniciativa engegada per la Comissió Europea l’any 2015 per promoure l'esport i l'activitat física a tot Europa i que es desenvolupa mitjançant l’Agència Executiva dels àmbits Educatiu, Audiovisual i Cultural (EACEA). El tema central de la campanya és ‘BeActive’ amb l’objectiu d’animar a totes les persones a romandre actives tant durant aquella setmana com al llarg de tot l'any.\nDes de les entitats es poden proposar diverses activitats, ja siguin esportives o bé d’altres com trobades, tallers, seminaris o exposicions a desenvolupar entre els dies 23 i 30 de setembre. Per a formar-ne part, les associacions interessades s’han de donar d’alta com a entitat organitzadora en la plataforma de registre creada per aquesta finalitat i registrar l’activitat. Aquest tràmit permet obtenir automàticament els logos comunitaris per utilitzar-los durant la campanya i dona la possibilitat de situar l’activitat i la població catalana en el mapa d’actuacions de la Unió Europea.\nLa iniciativa vol fer extensiu el segell oficial #BeActive i proposa també la participació a la Setmana Europea de l'Esport de forma individual compartint a les xarxes socials la pràctica esportiva amb les #BeActive i #esportcat. La iniciativa requereix els estats membres de la Unió Europea que s’impliquin plenament mitjançant els actors regionals i locals de l’àmbit de l’activitat física i l’esport, en la organització d’esdeveniments i activitats esportives a tots els àmbits: comunitari, nacional, estatal, regional i local.\nDe Tartu a Sofia\nAquest any, la inauguració oficial de la Setmana Europea de l'Esport tindrà lloc a la localitat estoniana de Tartu. Així mateix, la Comissió Europea també organitzarà, a la capital búlgara de Sofia, la Gala de Lliurament de Premis a les persones guanyadores dels Premis #BeActive 2018. Aquest acte representarà el punt i final a la quarta edició d’aquesta iniciativa i constituirà el colofó del conjunt d'activitats que hauran tingut lloc del 13 al 20 de setembre a Brussel·les.\ngestió del voluntariat, participació ciutadana, Europa


Registrar dominis .services - Entorno Digital\nRegistre de dominis .services\nDominis | Dominis | Extensions de dominis | .services\nSERVICES és un domini genèric que serveix per identificar-te amb un nom, producte, marca, etc a Internet, mitjançant una pàgina web o altres serveis com el correu electrònic. Per exemple si algú vol veure la teva pàgina web que està sota el teu domini SERVICES escriurà en un navegador www.elteunomdemarca.services\nEl registre de dominis .services no té requisits en fase lliure.\nDonuts Inc. és el sol·licitant la terminació .services i moltes altres de nous dominis gTLDs. Aquest nou domini proporcionarà als usuaris d'Internet noves oportunitats i expressions que no existeixen actualment en línia.\nRequeriments de dominis .services\nA la Fase lliure dels dominis .services, qualsevol persona física o jurídica podrà registrar dominis en aquesta extensió. Aquesta fase es regeix per la norma del que primer arriba, primer registra. Les tarifes de registre són les de la fase lliure general.\n- Amb la compra del teu domini .services pots seleccionar els nostres serveis de DNS per l'activació del teu domini ".services".\n- Entorno posa a la teva disposició amb el registre del domini .services una àmplia gamma de serveis de hosting, servidors virtuals i certificats SSL.\n- Si estàs interessat en la recuperació o vigilància d'un domini .services pots veure la nostra secció de serveis corporatius.\n- Al comprar el domini web amb l'extensió .services podem ajudar-te en el teu projecte de presència a internet amb aplicacions opensource tipus Wordpress, Drupal, etc. o projectes a mida allotjats en el teu domini web .services\nPer registrar dominis genèrics .services has de completar el formulari de registre on-line.\nEls dominis .services es poden contractat entre 1 i 10 anys.\nPer renovar dominis .services aquests han d’estar en període de renovació i es poden renovar entre 1 i 9 anys.\nEls dominis .services també admeten renovació anticipada.\nPer a transferir dominis .services és necessari:\nAl transferir dominis .services aquests es renoven per un any més a partir de la data d'expiració. El procés té una durada máxima de 5 dies.\nNomés podem fer un canvi de titular d'un domini .services si Entorno Digital és el Registrador acreditat. Si no és així, el primer que hem de fer és transferir-lo a Entorno Digital.\nEl canvi de titular de .services té un cost de 50 euros (preus sense IVA) .\nPots modificar els contactes i servidors de DNS dels teus dominis .services a través del teu panell de control, al que pots accedir des de l‘apartat “USUARI REGISTRAT” del nostre web.\nTarifa de dominis .services\nSi gestiones varis dominis .services o altres dominis territorials posa't en contacte amb nosaltres per conèixer els nostres descomptes per volum.\nSi necessites qualsevol aclariment per registrar dominis .services o contractar un servei de hosting posa't en contacte amb nosaltres.


Clavé XXI, el Projecte Social de l’Orfeó i el Palau, arriba a més de 350 infants i joves de Ciutat Vella a través del cant coral | Orfeó Català\nClavé XXI, el Projecte Social de l’Orfeó i el Palau, arriba a més de 350 infants i joves de Ciutat Vella a través del cant coral\n4 febrer 2014\nLa Fundació Orfeó Català-Palau de la Música Catalana impulsa el projecte Clavé XXI, una iniciativa social que a partir de la pràctica coral té com a objectiu fomentar la inclusió social d'infants i joves en situació de vulnerabilitat social. El projecte, que rep la col·laboració de l'Obra Social "la Caixa" i la Fundació AGBAR, va néixer amb un projecte pilot fa tres anys des del convenciment del gran poder de transformació personal i social de la pràctica coral, i amb la voluntat d'estendre l'acció de la Fundació OC-PMC al seu entorn.\nEl Projecte Social, Clavé XXI, s'ha consolidat enguany amb 19 formacions corals d'escoles de primària i entitats socials del Districte de Ciutat Vella, que impliquen un total de 362 infants i joves. Els directors i professors de l'Escola Coral de l'Orfeó Català, amb una gran experiència en l'àmbit de la docència del cant coral, són els directors dels cors del projecte Clavé XXI. A més, alguns cantaires de l'Escola Coral, amb una formació prèvia en la direcció coral, també s'han incorporat a l'equip.\nCom a programa educatiu i social, Clavé XXI es desenvolupa tant als espais de l'Escola Coral de l'Orfeó Català (al Palau de la Música) com a les mateixes escoles. Les formacions assagen un dia a la setmana en sessions de 45 minuts. A més, s'estableixen tres caps de setmana de treball intensiu de direcció coral per als directors i professors, un dels quals és impartit per professionals de la Fundació Schola Cantorum de Veneçuela, que aporten la seva experiència pedagògica com a especialistes en formació de cors socials. A final de curs, tots els cors protagonitzen plegats un concert al Palau de la Música Catalana.\nAixí doncs, a banda de l'activitat pròpia de cada cor amb una línia individual que inclou petits concerts al llarg de l'any, tots els cors del projecte participen en un concert al final del curs escolar a la Sala de Concerts del Palau de la Música Catalana. Totes les famílies hi estan convidades i és una manera d'obrir les portes del Palau a la gent del barri que no hi havia tingut accés.\nClavé XXI s'articula al voltant de quatre tipus de cors:\n- Els cors de les entitats socials de Ciutat Vella. Es tracta de 7 cors, amb un total de 102 nens i nenes d'edats compreses entre els 6 i 9 anys. Aquests cors realitzen un assaig setmanal de 45 minuts al Palau de la Música Catalana. Les formacions estan impulsades per l'Obra Social "la Caixa".\n- Els cors d'escoles de primària de Ciutat Vella. Són 8 cors, amb 174 nens i nenes procedents de quatre escoles de primària de Ciutat Vella, d'edats compreses entre els 6 i 8 anys. Amb un assaig setmanal, la majoria d'aquestes formacions assagen a l'escola respectiva, mentre que una assaja a les instal·lacions del Palau. La Fundació AGBAR dóna suport a aquestes formacions.\n- Escola Coral de Ciutat Vella. Està formada pel Cor Juvenil i el Cor Mitjans de Ciutat Vella, dos cors de nova creació que assagen a la Sala d'Assaig del Palau, formats per 36 nens, nenes i joves del barri seleccionats per la seva motivació i talent musical. Els membres del Cor Mitjans assagen un cop a la setmana i reben formació de llenguatge musical. El Cor Juvenil fa un assaig setmanal d'una hora i mitja. El Cor Juvenil va rebre el reconeixement de la Fundació d'Antigues Caixes Catalanes, successora de l'Obra Social d'Unnim, i del BBVA.\n- Cors tutelats. Ara mateix en formen part dos cors de Mataró seleccionats per l'Escola Coral, amb 50 cantaires. No són cors de creació pròpia, sinó que reben assessorament i formació musical de l'Escola Coral de l'Orfeó Català.\nAmb aquesta iniciativa, el Projecte Social de la Fundació OC-PMC reivindica la figura de Josep Anselm Clavé, una figura cabdal en la història del cant coral a Catalunya. Clavé va ser pioner, a la darreria del segle XIX, a engegar iniciatives de caire social relacionades amb la música. Clavé va apropar el cant coral als treballadors de les fàbriques industrials, que no tenien accés a la cultura i que vivien amb unes dures condicions laborals. La pràctica coral els va suposar una alternativa a la vida de taverna.\nUns anys després, el 1891, Lluís Millet i Amadeu Vives van crear l'Orfeó Català, que amb uns plantejaments innovadors va renovar l'art coral. L'Orfeó Català va néixer amb quatre valors intrínsecs: excel·lència, catalanitat, participació i compromís social. Amb el nou Pla Estratègic de la Fundació Orfeó Català-Palau de la Música Catalana iniciat el 2011, l'entitat s'ha proposat recuperar aquests quatre valors, que n'articulen tota la programació artística i l'activitat. Clavé i els seus cors simbolitzen la participació i el compromís social, valors que, per mitjà de l'Escola Coral de l'Orfeó Català, inspiren el Projecte Social del Palau de la Música Catalana del segle XXI.\nDossier de Premsa Clavé XXI


Els comerciants de tabac respiren amb la confirmació que no es redueix la franquícia amb França - Altaveu el diari digital d'Andorra\nLa duana gal·la ha confirmat que el canvi aprovat la setmana passada a l’Assemblea Nacional no afecta Andorra, que mantindrà els límits marcats a l’acord duaner\n03/08/2020 (11:34 CET)\nEl ministeri de Finances de França. Altaveu\nEls comerciants de tabac respiren amb més tranquil·litat després de la confirmació, per part del servei de Duana de França que la reducció a una quarta part dels cartrons que es podia passar sense declarar per la frontera cap el territori gal no afectarà Andorra. Pel Principat, es manté la franquícia marcada a l’acord duaner: és a dir, 30 paquets. O un cartró i mig, com es prefereixi. Es considera que, d’aquesta forma, es manté “l’ordre normal”.\nEl redactat del text legislatiu és confús, ja que es refereix a la introducció a França de tabac sigui quina sigui la seva procedència, un país de la Unió Europea o un tercer. La pàgina web de la duana francesa es refereix a Estats europeus sense excloure Andorra. Durant el debat del text al Senat es va recordar que les quantitats de tabac que es poden treure del Principat estan regulades per l'acord duaner del 1990, del qual ara es compleixen els trenta anys de la seva signatura. El Senat no va aprovar el text que va tornar a l'Assemblea Nacional que va donar el seu vistiplau.\nHo va fer, però, amb importants dubtes sobre la qüestió. Seguia sense quedar clar si la mesura afectava o no a Andorra. Evidentment, la situació havia generat incertesa i preocupació en un sector comercial ja tocat per les conseqüències de la crisi del coronavirus. Aquest dilluns, però, la comunicació de les autoritats gal·les ha esvaït els dubtes.\nA l’espera de les explicacions del ministeri de Finances francès, el Principat no està afectat per la limitació d'un cartró. La comunicació del servei de duanes, en resposta a la demanda d’Altaveu, diu clarament que “les disposicions relatives al tabac es mantenen inalterades per Andorra”.\nL’anunci ha aixecat un important alleugeriment entre els comerciants de tabac. El president de l’entitat que els aplega, Raúl Calvo, ha posat en relleu que “sembla que tot segueix el seu ordre normal”. També ha indicat que, ara, “ens cal seguir treballant per donar el millor contingut comercial a aquest estiu atípic”.\nEl fet que la mesura aprovada per l’Assemblea francesa no sigui d’aplicació per Andorra posa fi a la incertesa que fa dies que planava sobre el sector. De fet, cal tenir present que la reducció a un quart no només feia referència als cartrons, sinó també a altres productes vinculats, com els cigars o la picadura. A banda, el canvi s’ampliava a altres materials amb fiscalitat especial, com ara les begudes alcohòliques.


Purins i biogàs | Des de la Mediterrània\nPàgina d'inici › Ciència i Tecnologia › Purins i biogàs\nVisita del 9.2.2013 dels socis i sòcies de Som Energia a la planta de biogàs de Torregrossa, Som Energia, Flickr\nA Catalunya es produeixen anualment 12,5 milions de m³ de purins procedents de l’activitat ramadera que estan passant, gràcies a la posada en marxa de plantes de biogàs al territori, de ser un problema ambiental per les males olors i la contaminació de les terres de conreu i dels aqüífers a ser una oportunitat com a matèria primera per a l’obtenció d’energia i de fertilitzant per als camps.\nLes plantes de generació de biogàs transformen, mitjançant un procés de fermentació anaeròbia (en absència d’oxigen) que es coneix com a digestió controlada anaeròbia, els purins introduïts en tancs hermètics en biogàs i en fertilitzant per al camp.\nEn realitat, no s’hi utilitzen directament els purins com a matèria primera, sinó una barreja d’aquests amb altra matèria orgànica, ja que així s’obté molt més biogàs que si només s’utilitzen purins. La matèria orgànica que es barreja amb els purins pot procedir de la recollida selectiva de matèria orgànica i/o de residus de la indústria agroalimentària i del camp.\nEl biogàs obtingut, bàsicament metà, s’introdueix en un equip de cogeneració on és crema per generar alhora calor, que es pot aprofitar per l’aigua calenta i la calefacció, i també energia elèctrica per al consum propi i, l’excedent d’electricitat, es pot reintroduir a la xarxa elèctrica per a la seva distribució.\nIntroducció a les plantes de biogàs\nAlternativa a la gestió de dejeccions ramaderes\n‹ Astrofoto: M72, M73 i M74\nLa figura de “l’enterao” ›


Elaboració dels plans individuals d’atenció (pias) dins del marc de la lapad - Manresa | TSCAT\nInici: 13 novembre 2019\nDates: 13, 20, 27 de novembre de 2019\nDiplomats/des en Treball Social que no tinguin coneixements teòrics en l’entorn de la LAPAD i que vulguin aprendre el procediment pràctic d’elaboració dels PIAS.\nAplicar els coneixements teòrics a la pràctica combinant el marc legislatiu d’aplicació de la LAPAD a Catalunya\n1.- El Programa Individual d’Atenció:\n2.- Treball de casos pràctics:\nEs treballaran diferents possibilitats i propostes de PIA: des de l’estudi de la situació fins a la signatura de l’acord PIA.\nDiplomada en treball social. 5 anys d’experiència en l’àmbit especialitzat de recursos per a gent gran, 15 anys d’experiència en l’àmbit de SSB, referent comunitària de dependència des del 2011.


Trifàsic 4 kW | 2300 mmH₂O | 420 m³/h\nMaquinària » Aspiradors industrials » DG50 EXP EX 3G Z2\nCatàleg comercial gamma DG ATEX\nCatàleg comercial DG 50 EXP Z2\nL'aspiradora industrial ATEX DELFIN DG 50 EXP Z2 està fabricada per a treballar en ambients amb riscs d'exposició amb categoria 3G. Es caracteritza per la seva gran potència de 4 kW i gran resistència gràcies a la seva turbina d'aspirat.\nLa certificació ATEX de la màquina i el motor garanteixen la màxima seguretat.\nEquipada amb sistema de neteja del filtre amb palanca manual, indicador d'eficiència del filtre i vàlvula de seguretat.\nFiltre de Polièster classe M de 30.000 cm² de sèrie\n4 kW | 1800 mmH₂O | 250m³/h » Més informació


Trobada de cultures a Artesa de Segre pel Dia Mundial de la Diversitat Cultural — Serveis Socials de la Noguera\nTrobada de cultures a Artesa de Segre pel Dia Mundial de la Diversitat Cultural Tindrà lloc el dia 21 de maig a la plaça de l’Ajuntament d’Artesa de Segre https://www.ccnoguera.cat/serveis-socials/actualitat/noticies/trobada-cultures-artesa-segre-dia-mundial-diversitat-cultura https://www.ccnoguera.cat/serveis-socials/actualitat/noticies/trobada-cultures-artesa-segre-dia-mundial-diversitat-cultura/@@download/image/Cartell definitiu ADMDC.jpg\nTindrà lloc el dia 21 de maig a la plaça de l’Ajuntament d’Artesa de Segre\nPrograma de la Trobada de Cultures a Artesa de Segre\nL’Ajuntament d’Artesa de Segre i l’àrea de Serveis Socials del Consell Comarcal de la Noguera, han organitzat una trobada de cultures amb motiu del Dia Mundial de la Diversitat Cultural. Sota el lema “Acte Mundial de la Diversitat Cultural”, la trobada té l’objectiu de posar en valor totes les cultures que conviuen a Artesa de Segre.\nPer aconseguir-ho, el dia 21 de maig de 2022, a la plaça de l’Ajuntament d’Artesa de Segre, l’àrea de Serveis Socials del Consell Comarcal de la Noguera juntament amb entitats i col·lectius del municipi oferiran un ampli ventall d’activitats per mostrar la riquesa cultural de la població i també donar a conèixer les diferents entitats que treballen, dia a dia, per afavorir la convivència des del respecte a la diferència.\nAquesta proposta es fa per primera vegada a Artesa de Segre, les activitats i les actuacions són per a totes les edats, i van a càrrec de les 17 entitats d’Artesa de Segre que hi participen.\n- 10.30 h Obertura de la «Mostra de Cultures»: jocs del món, exposicions, gastronomia, vestuari, música, llengua, danses, tallers de cal·ligrafia àrab, tatuatges de henna, trenes africanes, etc. (tallers simultanis)\n- 10.30 h -13.30 h Actuacions cada 15 minuts.\n-12.00 h Salutació per part de les autoritats i lectura del Manifest del Dia Mundial de la Diversitat Cultural amb diferents llengües.\nLa diversitat cultural és una eina fonamental per permetre el creixement dels municipis i suposa una gran oportunitat d'aprenentatge per a la nostra societat. La convivència entre cultures reforça la cohesió social que necessita qualsevol municipi, amb obertura de ment i de mires que permeti diverses perspectives a l'hora d'entendre el món i el nostre entorn. Trobades com aquesta fan possible que la ciutadania pugui conèixer bona part de la riquesa cultural del seu municipi des d'un vessant lúdic i festiu.


El CHL Jujol de Sant Joan Despí es va proclamar diumenge passat campió de Catalunya d’hoquei línia en categoria sènior masculina després de guanyar per 7-4 al CP Castellbisbal en una emocionant final celebrada al Pavelló Illa Esportiva d’aquesta última població.\nEls santjoanencs, que havien estat primers a la Lliga, s’han imposat al Castellbisbal, segon, malgrat que l’equip local es va avança per 0-2 en el marcador. Al descans es va arribar encara amb avantatge del Castellbisbal (3-2). A la segona part però, el Jujol va reaccionar, i va aconseguir sentenciar en els últims cinc minuts.\nA les semifinals, celebrades aquest mateix diumenge al matí, el Jujol havia superat a l’AE Sant Andreu per un clar 8-1 i el Castellbisbal a l’HCR Cent Patins per 2-1. El tercer lloc va ser pel Cent Patins, que en la final de consolació va vèncer l’AE Sant Andreu per 3-2.\nEl trofeu al porter menys golejat ha estat per Pol Luengo (CHL Jujol) i el del màxim golejador per Héctor Perez (AE Sant Andreu-Uroloki).